**SAMTALEOPPLEGG TIL TEMAGUDSTJENESTE 19. FEBRUAR 2023**

**TEMA: «HVA ER MIN UTRUSTNING?»**

Gruppeopplegget er bygget rundt strukturen Opp – Inn – Ut.

**OPP** handler om bønn og om å falle til ro. For noen grupper vil det være naturlig å synge sammen, for andre vil det være naturlig å lytte til en sang. Det er fornuftig om en i gruppen har forberedt dette på forhånd.

**INN** er stedet for bibellesning og samtale. Her møter vi bibelteksten og lar den tale til oss.

**UT** handler om å la seg utfordre til å bety en forskjell for noen.

**ISBRYTER**

Tenk over hva du tror er din sterkeste side!

Del dine tanker med gruppen eller en du er trygg på, dersom du er komfortabel med det.

**OPP**

Be sammen og takk for de fellesskapet du får være en del av.

Syng eller lytt gjerne til en sang.

Forslag: 421 Alt for Jesu fot jeg legger.

<https://open.spotify.com/track/1qq2FRUshgBOJ7S1yq3q9J?si=0SWu9GPERTmQilLrj0gDjA>

**INN**

Les Efeserbrevet 4,11-16 først en gang høyt og deretter en gang hver for dere og tenk:

Er det noe i teksten som særlig utfordrer deg?

Er det noe i teksten som er vanskelig å forstå?

Snakk sammen!

**EFESERBREVET 4**

**Det var Jesus som ga noen til å være apostler, noen til profeter, noen til evangelister og noen til hyrder og lærere, 12 for å utruste de hellige til tjeneste så Kristi kropp bygges opp, 13 inntil vi alle når fram til enheten i troen på Guds Sønn og i kjennskapet til ham og blir det modne mennesket som er fullvoksent og har hele Kristi fylde.**

 **14 Så skal vi ikke lenger være umyndige småbarn, ikke la oss kaste hit og dit og drive omkring ved hvert eneste vindpust av ny lære, så vi blir et bytte for menneskers falske spill og listige, forførende knep. 15 Men vi skal være tro mot sannheten i kjærlighet og i ett og alt vokse opp til ham som er hodet, Kristus. 16 Ut fra ham blir hele kroppen sammenføyd og holdt sammen av hvert bånd og ledd, alt etter den oppgave hver enkelt har fått tilmålt, så kroppen vokser og bygges opp i kjærlighet.**

I teksten skriver Paulus om utrustning. Spørsmål til samtale:

* Hvordan kan man finne ut hva som er ens utrustning?
* Har du opplevd at noen har pekt på hva de tenker er din sterkeste side?
* Har du våget å fortelle en du kjenner hva du tror er dennes sterkeste side?
* Hvilke farer og/eller muligheter ligger det i å fortelle andre hva du tenker er deres sterkeste side?
* Hva tenker du om forskjellen/sammenhengen når det gjelder NATURGAVER og NÅDEGAVER?

**UT**

Temagudstjenestene i vår har som overordnet tema «Et liv i fellesskap og tjeneste».

Kjenner du noen du vet savner fellesskap eller ikke lenger er i stand til å være med i et fellesskap? Er det noe du – eller dere som fellesskap – kan gjøre med dette?

Har Gud minnet deg på noe du tenker han vil at du skal bidra med i menigheten?

I så fall: Legg det fram for Gud og våg å si det videre!

**TIL SLUTT:**

**Tjen hverandre, hver og en med den nådegave han har fått, som gode forvaltere av Guds mangfoldige nåde. 11 Den som taler, skal se til at han taler som Guds ord. Og den som tjener, skal tjene med den styrke Gud gir. Slik skal Gud i ett og alt bli æret, ved Jesus Kristus. Ham tilhører herligheten og makten i all evighet! Amen. (1 Pet 4,10)**

Takk Gud for de gaver han har gitt deg!

Be Gud vise deg hvem du kan tjene og hvordan du kan tjene Gud og din neste!

Be velsignelsen sammen!